
<תקציב משרד מבקר המדינה לשנת 2019 – דיון והצבעות>
<היו"ר משה גפני:>
רבותיי, אני מבקש להירגע קצת. כל מי שלא קשור לדיון הזה שלא יהיה כאן, ומי שכן קשור שיישב. אנחנו דנים על תקציב משרד מבקר המדינה.

<יהודה גליק (הליכוד):>
רגע, גפני, הנושא של האייקוס.

<היו"ר משה גפני:>
אני חוזר לזה. אני חוזר לזה מיד אחרי התקציב פה, שהוא כמה דקות. 

<יהודה גליק (הליכוד):>
זה כמה דקות?

<היו"ר משה גפני:>
כן. המבקר נמצא פה כבר מ-10:20, אני מכבד אותו.

<יהודה גליק (הליכוד):>
אנחנו פה משעה 10:00. הדיון היה אמור להיות בשעה 10:00.

<היו"ר משה גפני:>
טוב. ואני מקדם בברכה את מבקר המדינה. ואני מבקש, אדוני המבקר, אם אתה יכול להציג את התקציב שאתם מגישים לנו, אנחנו צריכים לאשר אותו.

<מבקר המדינה יוסף שפירא:>
כן, בוקר טוב. תודה, כבוד היושב-ראש. אני מקווה שאחרי כל כך הרבה דיונים בוועדת הכספים נשאר גם קצת בשבילנו.

<היו"ר משה גפני:>
לא, לא, אנחנו עוד הולכים לעשות עוד צו, כדי שיהיה לכם כסף. אבל אתם לא גוף עני מטבע ברייתכם, אנחנו לא רוצים שאתם תתלבטו בבעיה של תקציבים, שכתוצאה מזה לא תעשו את עבודתכם.
<מבקר המדינה יוסף שפירא:>
האמת היא שאנחנו אפילו נמצאים במקום המצוין, שמי שרואה את הטבלה הזו, זה דוח שעכשיו יתפרסם, אני מגלה - - - שהוא יתפרסם רק ביום רביעי. הנושא שלו: רזרבות והוצאות שונות בתקציב המדינה – תקצוב, ניצול ושקיפות. ואנחנו נמצאים פה במקום הטוב ביותר שיכול להיות – בתחתית הטבלה. תיכף נקבל אולי הסבר קצת יותר בעניין הזה. אבל איפה חזי?
<אלי מרזל:>
אני אתחיל להציג.

<מבקר המדינה יוסף שפירא:>
אתה תציג? בבקשה.

<היו"ר משה גפני:>
בבקשה.

<אלי מרזל:>
תודה. אדוני היושב-ראש, אדוני מבקר המדינה, חברי הוועדה הנכבדים, בהתאם לסעיף 10 בחוק יסוד: מבקר המדינה, אני מבקש להביא לאישור הוועדה את הצעת התקציב של המשרד לשנת 2019. הצעת התקציב המובאת לאישור הוועדה מבטאת במונחים כספיים את תוכניות העבודה של המשרד בנציב תלונות הציבור לשנת 2019. אנחנו עשינו מאמץ להביא את ההצעה הזאת כמבוקש.
אני מבקש להפנות את חברי הוועדה לעמוד 5 בחוברת שהעברנו לכם, שמסכם את הצעת התקציב. סך הכול התקציב המבוקש הוא 381,796,000. יש לנו גידול קטן לעומת 2018 בסך של כ-13 מיליון ש"ח. עיקר הגידול נובע מהצורך לתקצב את פעולות הביקורת של מערכות הבחירות לשלטון המקומי והבחירות לכנסת, שלפי התוכנית צפויות ב-2019.
<יהודה גליק (הליכוד):>
ואם הן לא יהיו ב-2019 והן יהיו ב-2018?

<יצחק הרצוג (המחנה הציוני):>
לא, יכול להיות שהן יהיו השנה.
<מבקר המדינה יוסף שפירא:>
אז כבר צריך לקבל צ'ק היום.
<אלי מרזל:>
אנחנו פועלים לפי - - - הזו. ההוצאה היא בסך הכול, אם אפשר להגיד, מאוד מרוסנת, בכפוף לכך שאנחנו צריכים לשמש דוגמה ליתר משרדי הממשלה. אני מזכיר שכשני שליש מההוצאות שלנו הן הוצאות קשיחות לשכר, ויתרת התקציב מיועדת להוצאות תפעול שונות, וכן להוצאות חד-פעמיות בתחום המחשוב וההדרכה. אנחנו מבקשים את אישור הוועדה להצעת התקציב לשנת 2019, וכמובן שאנחנו נשמח לענות לכל שאלה.

<היו"ר משה גפני:>
אוקיי. יש שאלות? בבקשה, בצלאל, בקצרה.
<בצלאל סמוטריץ (הבית היהודי):>
קודם כול, אני חוזר – כן, בקצרה?

<היו"ר משה גפני:>
לא, באריכות.

<בצלאל סמוטריץ (הבית היהודי):>
קודם כול אני חוזר על בקשותיי בשני התקציבים הקודמים שאושרו כאן. אני חושב שהיה ראוי שהמבקר יציג, כפי שכל שר או משרד שמגיע לכאן לוועדה, מציג את עיקרי פעילות המשרד, יעדים. כמובן, לא לחשוף תוכניות שאסור לחשוף, אנחנו יודעים שחלק מהעבודה של המבקר, הם לא חושפים אותה מראש וזה בסדר, אבל בכלל להבין מה עושים עם הכסף, במה מתמקדים, מה הדגשים. 
כל משרד עושה את זה, אנחנו עוברים את זה כאן בחודש האחרון, כידוע. אני לא חושב שמשרד המבקר אמור להיות שונה מהעניין הזה. אמרתי, ואני חוזר ואומר, שלא נראה לי שהמבקר היה כותב דוח מחמיא מי יודע מה לכל גוף אחר שהיה מאשר את תקציבו כפי שאנחנו מאשרים את תקציבו.

עכשיו, שלוש שאלות לגופו של עניין. ראשית, בדוח של הממ"מ שהוגש לנו, רואים שמ-2006 עד 2017, בכל שנה כמעט שליש מתקציב המבקר מגיע מעודפים. זאת אומרת, מראש תקציב המבקר קבוע – בשנת 2006 היינו 46%, אחר כך זה ירד ל-45, 44, 48, 37, 32, 43, 60, 45, ב-2016 30%. מהתקציב היו עודפים. זאת אומרת, מראש יש מין איזה תקציב גבוה, מנופח, ששליש ממנו לא משתמשים בו והוא עובר כעודף לשנה הבאה.
אז אנחנו כאן בוועדה בחודש האחרון – גפני, אתה איתי? - - 

<היו"ר משה גפני:>
כל הזמן.

<בצלאל סמוטריץ (הבית היהודי):>
- - נלחמנו מלחמות קשות מאוד מול האוצר. אנחנו בימים האחרונים ניהלנו – בהובלתך, אני אומר את זה לשבחך – קרבות קשים מול האוצר לניצולי שואה ולכל מיני מקורות נוספים. יש כאן, שוב, זה נע בין 100 ל-180 מיליון שקלים עודפים בכל שנה שנמצאים. אנחנו מאשרים תקציב של 359 מיליון שקלים, זה היה נניח בשנה שעברה, ואחר כך מתוך זה 106 מיליון זה עודפים, שעוברים כל שנה. כל שנה, כל שנה, כל שנה. אם לא צריך אותם, בואו ניקח את ה-100 מיליון האלה, יש המון המון מה לעשות איתם. אין עניין עכשיו לאשר אותם בתקציב ולגלגל אותם גם לשנה הבאה לעודפים.

<היו"ר משה גפני:>
טוב.

<בצלאל סמוטריץ (הבית היהודי):>
אגב, לשבחו של המבקר ייאמר, שהוא החזיר בשנת 2017 סכום גדול, לכן העבירו רק, במירכאות, 63 מיליון שקלים כעודפים. ועדיין אני לא רואה מה עושים עם זה, הרי השנה יהיו עודפים, בשנה הבאה גם יהיו עודפים.
נקודה נוספת, נוסף לעודפים האלה, שוב, במשך שנים, אני בוחן את זה מ-2012 עד 2016, המבקר מוסיף רזרבה גם להוצאות שכר וגם ליעדי גירעון ולא מנצל אותה. היא על אפס, שנים. עכשיו, טוב מאוד שהוא לא - - -
<מבקר המדינה יוסף שפירא:>
אז מה אתה מבקש, שאני אנצל אותן?

<בצלאל סמוטריץ (הבית היהודי):>
להיפך. לא, אני מבקש שהכסף הזה ישמש – אין עניין להחזיק. תראו, משרד המבקר איננו בנק של האוצר, אלא אם כן יש פה איזה הסכמה בין המבקר לאוצר שהוא שומר - - -

<היו"ר משה גפני:>
תיכף נשמע את המנכ"ל או את המבקר.

<בצלאל סמוטריץ (הבית היהודי):>
ושאלה אחרונה. אני מסכם את שתי הנקודות האלה, לתחושתי יש כאן עודף תקציב, שאפשר לקחת אותו מהמבקר, לא לשמור אותו כבנק, ולעשות איתו דברים שאנחנו כל הזמן רוצים - - - 
<היו"ר משה גפני:>
יפה.

<בצלאל סמוטריץ (הבית היהודי):>
שאלה אחרונה.

<היו"ר משה גפני:>
כן, בבקשה.

<בצלאל סמוטריץ (הבית היהודי):>
בהצעת התקציב, עמוד 6. מדובר כאן על הוצאות השכר. ומשהו פה, מבחינתי, לא מסתדר. נניח, סעיף 0101 – הנהלה – 8 מיליון שקלים, 8.7, כמעט 9 מיליון ל-22 עובדים, זה ממוצע 395,000 שקלים לעובד. תכנון, עריכה וייעוץ – 17.188 על 31 עובדים, זה ממוצע 554.5 אלף לאדם. והם מטפסים בהדרכה, לא נראה לי שהדרכה זה הטופ שבטופ של המשכורות במשרד המבקר, אז אנחנו על 5 מיליון בשיא כוח האדם, שזה משקף 569,000 שקלים לאדם.
אז משהו פה לא פרופורציונלי ברמות השכר. זהו, אלו שלוש שאלותיי.
<היו"ר משה גפני:>
תודה. יש עוד שאלות? תודה. המנכ"ל או המבקר, תחליטו, תגידו מי. בבקשה, המנכ"ל.
<אלי מרזל:>
תודה רבה. אני אתייחס לשאלות אחת אחת. לגבי תקציב העודפים, ההערה בעיקרון היא נכונה. אנחנו מנסים לצמצם את כמות העודפים משנה לשנה. בשנת 2016 המשרד החזיר 70 מיליון שקל לאוצר. אנחנו לא חושבים שאנחנו בנק, אנחנו לא שואפים לשמור את הכסף הזה. והמגמה תמשיך עד שאנחנו ניישר את העניין הזה. זה לגבי העניין של העודפים.
<בצלאל סמוטריץ (הבית היהודי):>
אלי, אני שואל, אז למה אתה צריך את העודף? למה אתה לא מוריד עכשיו מהתקציב 70 מיליון שקלים שהיו לך עודפים משנה שעברה? היו לך יותר, היו לך 140, והחזרת חלק ונשארת 63. תוריד עכשיו 100 מיליון מהתקציב שלך. הרי יש לך את העודפים. למה אתה עכשיו לוקח את כל ה-360, כדי בשנה הבאה להחזיר? אתה תחזיר הרי, זה מה שקורה היסטורית, מ-2006 עד עכשיו 10 שנים, 11 שנה.
<היו"ר משה גפני:>
תודה. תודה. 

<בצלאל סמוטריץ (הבית היהודי):>
בשביל מה? תן לנו היום להשתמש ב-100 מיליון האלה.
<היו"ר משה גפני:>
הבנו, הבנו, בצלאל. בבקשה.

<אלי מרזל:>
אנחנו מחזירים את הכסף. אכן הצטברו עודפים, ואנחנו מחזירים את הכסף, בשיעורים מאוד גבוהים, וגם נמשיך לעשות את זה. 
לגבי הנושא של הרזרבה – סך הכול הרזרבה היא נמוכה. הגרף הזה שהמבקר הציג הוא גרף מתוך דוח שעומד להתפרסם, שמדבר על שיעור הרזרבות בסעיפי התקציב לשנת 2018. משרד מבקר המדינה, לפי הנתונים שלנו יש, הוא בעל שיעור הרזרבה הכי נמוך כמעט – לא כמעט, באופן מוחלט – בין משרד הממשלה.
<בצלאל סמוטריץ (הבית היהודי):>
למרות שהיא גדלה לאורך השנים. שוב, הניצול אפס, אבל הסעיף התקציבי גדל עם השנים. אז אני לא כל כך מבין את ההיגיון.
<אלי מרזל:>
השיעור של הרזרבה הוא הנמוך ביותר מבין משרדי הממשלה. כמו שהמבקר אומר, אנחנו לא מנצלים את זה ואנחנו לא שואפים לנצל את זה, אבל באופן טבעי בתקציב טוב שתהיה איזושהי רזרבה, אתה לא יודע תמיד מה יכול לקרות. מדובר ב-7 מיליון שקלים, רק כדי לסבר את האוזן של חברי הוועדה.
בנוגע לשאלה על השכר – אני אבקש מהחשב ומהסמנכ"ל למינהל להתייחס.
<היו"ר משה גפני:>
בבקשה, שם ותפקיד.

<רמי סלמה:>
רמי סלמה, חשב משרד מבקר המדינה. לגבי הנושא של פירוט ההוצאות, שחבר הכנסת אמר, לגבי הנושא של התכנון, זה סעיף שכולל גם שכר וגם פעולות. זאת אומרת, לא כולו שכר. ולכן יש פה עיוות של השכר לעובד, כמו שחילקתם.
גם ההדרכה, יש בה הרכב של שכר ופעולות. ולכן זה סוג של לקחת פעולות ביחד עם – אם תנטר את הפעולות תראה שהשכר הרבה יותר נמוך.
<היו"ר משה גפני:>
תודה רבה.

<בצלאל סמוטריץ (הבית היהודי):>
איפה הפעולות נמצאות? באיזה עמוד?

<רמי סלמה:>
לא, זה סעיף - - -

<קריאה:>
זה לא רק שכר.

<רמי סלמה:>
זה כולל גם שכר וגם פעולות, הדרכות.

<בצלאל סמוטריץ (הבית היהודי):>
לא, אבל על כל שכר ופעולות בדרך כלל יש פרופורציה. נניח, בעמוד 5 – ניהול ומטה, ביצוע הביקורת – זה גם כן שכר ופעולות. ושם כשאני מסתכל, בסך הכול יש פרופורציות בין סך התקציב לבין תקני שיא כוח האדם. הרי יש איזושהי פרופורציה בין כוח עבודה לבין פעולות. אלא אם כן אתה אומר לי עכשיו: תשמע, בהנהלה, תכנון וייעוץ והדרכה אני מתנהל אחרת משאר המשרדים.
<רמי סלמה:>
אם תעבור לעמוד 12, תראה שהשכר שלנו ירד למעשה מ-2018 ל-2019. אנחנו יורדים בשכר.
<בצלאל סמוטריץ (הבית היהודי):>
איזה עמוד?

<רמי סלמה:>
עמוד 12. הוא ירד בכמה מאות אלפי שקלים. אנחנו שומרים על שכר די קבוע, אנחנו לא מגדילים שכר סתם. ואני חוזר שוב, הנושא של - - - 

<בצלאל סמוטריץ (הבית היהודי):>
אני יודע. לכן אני שואל: מה זה כל הפעולות? למה הפרופורציות - - -
<היו"ר משה גפני:>
בצלאל, לא מנהלים דיאלוג. שאלת, הוא משיב. אפשר להצביע נגד.
<רמי סלמה:>
אני יכול לתת לך את התשובה.

<בצלאל סמוטריץ (הבית היהודי):>
הוא לא עונה.

<היו"ר משה גפני:>
הוא לא עונה. זה מה שהוא יודע לענות.

<בצלאל סמוטריץ (הבית היהודי):>
לא יודע למה יש לי תחושה, שאתה בדיונים האלה לא מוכן שיהיה דיון. כל המשרדים האחרים יש דיון, שואלים שאלות.
<יצחק הרצוג (המחנה הציוני):>
יש דיון. הבעיה שאתה שואל שאלות שנתפסות כקנטרניות.
<מבקר המדינה יוסף שפירא:>
נותנים לך לשאול. תן לו רק להשיב, זה הכול.

<קריאה:>
קנטרניות.

<בצלאל סמוטריץ (הבית היהודי):>
לא מבין. בוז'י, 30% מהתקציב עודפים במשך 11 שנה זה קנטרני? 150 מיליון שקל לניצולי שואה זה קטנוני בשבילך?
<היו"ר משה גפני:>
אבל, בצלאל, רק רגע. חבר הכנסת הרצוג, אני לא מסכים לדיאלוג הזה.

<בצלאל סמוטריץ (הבית היהודי):>
תפסיקו כבר להגן עליו בצורה עיוורת.
<יצחק הרצוג (המחנה הציוני):>
- - - בצורה עיוורת.

<היו"ר משה גפני:>
בצלאל, בצלאל - - -

<יצחק הרצוג (המחנה הציוני):>
- - - בדיוק מה אתה אמרת.
<יהודה גליק (הליכוד):>
בוז'י, אם סתיו שפיר הייתה שואלת את זה, גם היית אומר שזה קנטרני?
<היו"ר משה גפני:>
די כבר.

<בצלאל סמוטריץ (הבית היהודי):>
לא, מותר לשאול על כולם, רק על המבקר אסור לשאול שאלות. תפסיק, נו.

<יצחק הרצוג (המחנה הציוני):>
לא, אפשר לשאול, רק צריך לדעת איך לשאול.

<בצלאל סמוטריץ (הבית היהודי):>
אבל אני שואל עניינית. אני מנהל דיאלוג כדי להצביע בעד.
<היו"ר משה גפני:>
בצלאל, מספיק כבר. אני חושב שבעקבות הדיונים שאני מקיים פה, שהם לא לשביעות רצונך, שאני לא מקיים כמעט את הדיון, אל תצביע בשבילי בבחירות. זה הכול. אין לך שום דרך אחרת.
<בצלאל סמוטריץ (הבית היהודי):>
לא בטוח שיש לי אלטרנטיבה, אתה יודע.

<היו"ר משה גפני:>
אין לך אלטרנטיבה. אתה היית יכול להצביע רק בשבילי, מה, אתה תצביע לבנט? סליחה, לא, כלום. בבקשה, תשלים את התשובות ואנחנו מצביעים. ואם זה לא בסדר, התשובות, אני מציע להצביע נגד. בבקשה. אני אצביע בעד.
<רמי סלמה:>
אני יכול רק לציין, שבתקציב התכנון, לצורך הדוגמה, מתוך 17 מיליון שקל – 5 מיליון שקל זה פעולות. זאת אומרת, השכר מתוך ה-17 זה משהו כמו 12 מיליון שקל. זאת אומרת, זה מוריד את הפרופורציות של השכר פר עובד.
<מיקי לוי (יש עתיד):>
זה נכון. אבל לפעם הבאה צריך פירוט יתר, ואז השאלה הזו לא תישאל.
<בצלאל סמוטריץ (הבית היהודי):>
כמו שאנחנו מקבלים מכל משרד. אתם לא - - - חבר'ה.
<מיקי לוי (יש עתיד):>
זה הכול. תפריד את ההדרכה מהשכר, וזה לא עושה רושם של איזה כדור כזה.
<בצלאל סמוטריץ (הבית היהודי):>
גפני, תקשיב רגע. זה לא עובר שלוש קריאות. נתנו לנו את זה ביום חמישי בשביל לאשר את זה היום. לא מפרטים מה זה. אתה לא היית מאשר אף תקציב של אף משרד כמו שאתה מאשר. עכשיו, אם אתה – בסדר גמור, מותר לך לשמור על המבקר, זה בסדר גמור. לא היינו מאשרים – אני אומר זה לפרוטוקול כדי שהציבור יידע – לא היינו מאשרים כאן בוועדה אף צו של שר האוצר - -
<היו"ר משה גפני:>
תודה. תודה.

<בצלאל סמוטריץ (הבית היהודי):>
- - כמו הדיון הקודם, אף תקציב בצורה הזאת.
<היו"ר משה גפני:>
בסדר. עכשיו, מפני שאני רוצה שתצביע בשבילי בבחירות - - -

<בצלאל סמוטריץ (הבית היהודי):>
אני לא אצביע בשבילך, חבל על הזמן, נו.

<היו"ר משה גפני:>
אה, אז למה אני צריך לטרוח עכשיו?
<יהודה גליק (הליכוד):>
הוא יצביע לליצמן, הוא יצביע לליצמן.

<היו"ר משה גפני:>
אבל בכל אופן, אני רוצה - - -

<בצלאל סמוטריץ (הבית היהודי):>
- - -

<יצחק הרצוג (המחנה הציוני):>
לא, הוא יהיה סגן ראש הממשלה. הוא יהיה סגנו של נפתלי בנט.

<היו"ר משה גפני:>
בצלאל, אתה משגע פה את השכל, אני רוצה לענות לך. ביקשתי מהמבקר ומהמנכ"ל. זה מה שהגישו עד היום כל השנים. ביקשתי, מה שאמר גם מיקי לוי, ביקשתי לשנה הבאה, בעזרת השם, לעשות פירוט גם של השכר. והם נעתרו לבקשה הזאת.
<טמיר כהן:>
פעולות שכר.

<היו"ר משה גפני:>
כן, פעולות - - -
<בצלאל סמוטריץ (הבית היהודי):>
ומה אתה אומר על העודפים? יש פה מישהו מאגף תקציבים שמוכן להסביר לנו למה צריך העודפים?
<היו"ר משה גפני:>
כן, צריך שזה יהיה - - -

<מיקי לוי (יש עתיד):>
ותקטינו את העודפים, זה לא עושה טוב.

<בצלאל סמוטריץ (הבית היהודי):>
יש פה מישהו מאגף תקציבים שמוכן להתייחס לשאלת העודפים?
<מיקי לוי (יש עתיד):>
אין.

<בצלאל סמוטריץ (הבית היהודי):>
ששליש מהתקציב - - - עודפים.

<היו"ר משה גפני:>
יש פה מישהו מאגף התקציבים?

<בצלאל סמוטריץ (הבית היהודי):>
משרד האוצר? משהו. תבין, ככה מאשרים פה תקציב. 

<טמיר כהן:>
לא, לא, הם הוזמנו.

<בצלאל סמוטריץ (הבית היהודי):>
אבל ככה אתה מאשר תקציב? נו, באמת. אין את מי לשאול שאלות, אין איך לקבל תשובות. אני לא מבין - - -
<היו"ר משה גפני:>
הבנתי.

<בצלאל סמוטריץ (הבית היהודי):>
זה סטנדרט כפול, תסלח לי. זה לא היה עובר אצל אף משרד, אף משרד.

<מבקר המדינה יוסף שפירא:>
סליחה שאני מתערב.

<היו"ר משה גפני:>
בבקשה, אתה יכול.

<מבקר המדינה יוסף שפירא:>
סגן יושב-ראש הכנסת בצלאל סמוטריץ, אני מוכן לענות על כל שאלה שלך בפרוטרוט. בבקשה, תשאל.
<בצלאל סמוטריץ (הבית היהודי):>
לא, אבל אני רוצה פה מישהו מאגף תקציבים שיסביר לי, למה הם לא היו מאשרים לאף משרד להתנהל ככה ולמשרד המבקר כן.
<יצחק הרצוג (המחנה הציוני):>
המבקר, הוא שואל למה יש עודפים בהיקף כזה גדול.
<בצלאל סמוטריץ (הבית היהודי):>
לא, למה אם יש עודפים בהיקף של שליש מהתקציב, שבכל שנה במשך 12 שנה עוברים אחורה, אז לא מקצצים את התקציב בשליש, ונותנים לנו את ה-150 מיליון האלה עכשיו לניצולי שואה ולדברים אחרים שאנחנו צריכים אותם. מה העניין לשמור בנק עכשיו אצל המבקר? ולמה מגדילים את הרזרבה כשלא משתמשים בה שנים? סתם.
<היו"ר משה גפני:>
אבל, בצלאל – המבקר, בבקשה.

<מיקי לוי (יש עתיד):>
בשנים הקודמות הם היו אמורים לשלם מתוך זה לאכסניה, שהייתה בשכירות. את זה אני פשוט יודע.
<בצלאל סמוטריץ (הבית היהודי):>
אז להיפך, להיפך. אז תבטל את זה עכשיו.

<מיקי לוי (יש עתיד):>
רגע, רגע. בשנתיים האחרונות הם נכנסו לאכסניה רגילה.
<יצחק וקנין (ש"ס):>
תן לו לענות. למה אתה עונה במקומו, מיקי?
<מיקי לוי (יש עתיד):>
ויש צדק במה שאתה אומר. צריך להקטין את ה-30% הזה בהחזקה.
<יצחק וקנין (ש"ס):>
מיקי, המבקר רוצה לענות.

<בצלאל סמוטריץ (הבית היהודי):>
זה 100 מיליון לכל מה שאתה רוצה לעשות עכשיו.

<מיקי לוי (יש עתיד):>
זה בסדר, חלק מזה זה היה משולם שכר דירה.
<היו"ר משה גפני:>
המבקר, בבקשה.

<מיקי לוי (יש עתיד):>
אני מכיר את זה פשוט.

<אחמד טיבי (הרשימה המשותפת):>
אפשר לתת למבקר לענות? לא נותנים לדבר.
<היו"ר משה גפני:>
מנסים. תודה. בבקשה, המבקר. אם אפשר, בקצרה.

<מבקר המדינה יוסף שפירא:>
בקצרה, כן. כשנבחרתי לתפקיד לפני למעלה מחמש וחצי שנים, אני אמרתי לעצמי, שמבקר המדינה הוא מבקר אחרים, אבל הוא גם צריך להיות נאה דורש, נאה מקיים. ואני אמרתי שאני אנהג בצניעות ובחיסכון וביעילות, כפי שאני דורש מהמבוקרים. ואיפה אפשר לקצץ בדברים שנעשים כבר 60 שנה גם במשרדנו?
וחשבתי ואמרתי לעצמי: דבר ראשון, איפה הסעיפים הבזבזניים – במירכאות, כי לפעמים הם גם חשובים – כמו נסיעות לחו"ל. אז אני בכמעט שש שנים שאני בתפקיד נסעתי שלוש פעמים לחו"ל לכנסים. אני משתדל כמה שפחות. היום אפשר לעשות דברים בווידיאו קונפרנס, ואנחנו עשים את זה, כדי לחסוך בנסיעות. נסיעות זה כסף שהוא קל להוציא אותו, קשה לקבל אותו. ולכן עשיתי ריסון עצמי גם בעניין הזה. 
דבר נוסף, השתלמויות. גם על השתלמויות מוציאים במדינה המון כספים. והשתלמויות זה חשוב, ואי אפשר לוותר על השתלמויות. אז מה אנחנו עושים כדי להשתלם בלי שיעלה לנו כסף? אני מטיל על כל חטיבה, נותן לה כמה נושאים, שהם יבדקו את זה בעצמם, איזשהו ראש אגף, ויעביר השתלמויות פנימיות בתוך המשרד ללא עלות, באפס עלות. ועוד כהנה וכהנה, לא אחזיק אתכם בכל זה.
<היו"ר משה גפני:>
כן, אין צורך.

<מבקר המדינה יוסף שפירא:>
צריך להתנהג באחריות ובריסון עצמי גם. זהו. ולכן אנחנו לא תמיד מנצלים את הרזרבות שישנן. אבל הכסף לא הולך לאיבוד. זה לא - - -
<היו"ר משה גפני:>
אדוני המבקר - - -

<מבקר המדינה יוסף שפירא:>
אז רוצים פירוט? יש פירוט. תקבלו פירוט.
<היו"ר משה גפני:>
בסדר. אדוני המבקר, אני רוצה לסכם את הדברים. אנחנו משבחים את מה שאמרת לגבי החיסכון, לגבי נסיעות, לגבי השתלמויות או דברים אחרים. אין תלונות נגד העניין הזה, לפי דעתי, על כל פנים לא לי. מה שאומרים החברים, שצריך להכין את התקציב הבא שונה. מה שונה? צריך שיהיה פירוט, ואתם הסכמתם על זה.
<מיקי לוי (יש עתיד):>
הפרדה של הדרכה מהשכר.
<היו"ר משה גפני:>
הפרדה של השכר מהפעולות. לבדוק את הרזרבה, אם צריך להכניס בתקציב כזו רזרבה, בלאו הכי אתם משיבים את זה ומחזירים את זה לאוצר – להקטין את זה. את כל הדברים האלה תבדקו את זה. אני על כל פנים לא מעביר את זה בתור ביקורת. אני חושב שצריך לעשות את זה וזה בסדר.
<מבקר המדינה יוסף שפירא:>
מקובל עליי.
<היו"ר משה גפני:>
תודה רבה.

<בצלאל סמוטריץ (הבית היהודי):>
רגע, רגע, גפני. אני חותם על כל מה שהמבקר אמר. באמת, זה נפלא. רק זה לא משתקף בתקציב. כי לדוגמה, המבקר אומר שהוא מוריד בהוצאות של הדרכה והשתלמויות, בפועל ב-2017 הוא מימש 3.7 והוא מבקש עכשיו 5.12. הוא מבקש עכשיו מיליון וחצי שקל יותר ממה שהוא מימש בשנה שעברה לאותו סעיף שהוא אומר שהוא מקצץ בו – לא מקצץ, שהוא משתדל לצמצם.
עכשיו, אני לא נגד. אין לי מושג אם זה 5 זה הרבה או קצת. אני רק בסוף רואה במספרים רזרבות שלא מנוצלות, המון עודפים שאפשר לעשות בהם דברים אחרים.
<היו"ר משה גפני:>
טוב. אלי, תשובה?
<אלי מרזל:>
כן. ישנן פעולות הדרכה, כמו שהמבקר ציין, שהן פעולות השתלמותיות, אבל ישנן גם פעולות הכשרה. אנחנו קולטים עובדים חדשים, אנחנו צריכים להכשיר אותם לתפקידי ביקורת. קלטנו לא מעט עובדים בשנים האחרונות.
<דוד אמסלם (הליכוד):>
כמה עובדים יש - - -

<בצלאל סמוטריץ (הבית היהודי):>
תשאל כמה השכר שלהם, לא כמה עובדים.

<דוד אמסלם (הליכוד):>
כמה עובדים יש במוסד מבקר המדינה?
<אלי מרזל:>
התקן הוא 604 עובדים סך הכול, ואנחנו היום על - - 

<קריאה:>
קרוב ל-550 - - - 

<אלי מרזל:>
- - 540.
<היו"ר משה גפני:>
אוקיי. רבותיי, הצעת התקציב לשנת 2019 של משרד מבקר המדינה. אנחנו נדרשים לאשר את זה.
<בצלאל סמוטריץ (הבית היהודי):>
אפשר רגע התייעצות סיעתית חמש דקות? אני באמת רוצה התייעצות - - -
<היו"ר משה גפני:>
בסדר.
<טמיר כהן:>
11:05.
<היו"ר משה גפני:>
11:05.

<(הישיבה נפסקה בשעה 11:00 ונתחדשה בשעה 11:02.)>
<היו"ר משה גפני:>
תקציב מבקר המדינה לשנת הכספים 2019.

<טמיר כהן:>
תגיד - - - סיים את ההתייעצות.

<היו"ר משה גפני:>
בסדר, ההתייעצות הסיעתית הסתיימה, וחבר הכנסת סמוטריץ פה. 
מי בעד אישור התקציב? ירים את ידו.
<יהודה גליק (הליכוד):>
תראה כמה אנשים מפחדים מהמבקר פה.
<היו"ר משה גפני:>
מי נגד? מי נמנע?
<יצחק הרצוג (המחנה הציוני):>
זו הערה נבזית.

<דוד אמסלם (הליכוד):>
אני יכול להעיר הערה?

<מיקי לוי (יש עתיד):>
לא יפה. לא לפרוטוקול.

<היו"ר משה גפני:>
רגע, רק שנייה.

הצבעה

בעד – רוב
נגד – מיעוט

נמנעים – אין
תקציב מבקר המדינה לשנת 2019 אושר.
<היו"ר משה גפני:>
8 בעד, 2 נגד, אין נמנעים. תקציב מבקר המדינה לשנת הכספים 2019 אושר. 
<דוד אמסלם (הליכוד):>
אני יכול להעיר?

<היו"ר משה גפני:>
בבקשה, דודי.
<דוד אמסלם (הליכוד):>
אדוני המבקר, אני פניתי אליך בזמנו בנושא דוח יצחקי, אני חושב שזה הדבר הכי חמור שקרה במדינת ישראל. אתם מרחתם אותו, ואני חושב שזה גם חמור.
<בצלאל סמוטריץ (הבית היהודי):>
ולכן הצבעת עכשיו בעד?
<דוד אמסלם (הליכוד):>
לא קשור לתקציב. 

<בצלאל סמוטריץ (הבית היהודי):>
לא, לא, באמת. כל הכבוד לך.

<דוד אמסלם (הליכוד):>
זה נושא שאני ישבתי איתך, הסברתי לך את החשיבות של העניין.

<היו"ר משה גפני:>
מה זה? על מה?

<דוד אמסלם (הליכוד):>
הנושא של מסמך יצחקי. אוספים חומרים על שרים, ח"כים, לשעת צרה. אמרתי לך את זה.
<היו"ר משה גפני:>
טוב.

<מבקר המדינה יוסף שפירא:>
אני מזמין אותך שוב לקבל תשובות.
<דוד אמסלם (הליכוד):>
אני לא צריך תשובות, אני צריך ביצוע, לבדוק.
<היו"ר משה גפני:>
אדוני המבקר, אני מודה לך. אנחנו אישרנו לך את תקציב מבקר המדינה. אני מאחל לך בהצלחה. אני לא מקבל את ההערות שנאמרו פה, שמישהו מפחד או לא מפחד.
<קריאה:>
לא, זה לא קשור.

<היו"ר משה גפני:>
זה ממש לא בסדר להגיד את זה אפילו.

<דוד אמסלם (הליכוד):>
אנחנו הצבענו, מה שאני מאמין בזה.

<היו"ר משה גפני:>
מה השאלה - - -

<דוד אמסלם (הליכוד):>
גם צריך להעריך את כל העבודה שאתם עושים.

<היו"ר משה גפני:>
לא להצביע בעד תקציב מבקר המדינה - - -

<דוד אמסלם (הליכוד):>
לפעמים טועים, כמו בנושא שאמרתי. אבל זה לא קשור, כי אם אין מוסד ביקורת, יש לנו בעיה במדינה.

<היו"ר משה גפני:>
תודה רבה.
<מבקר המדינה יוסף שפירא:>
תודה רבה לכולם.

<היו"ר משה גפני:>
תודה לך.
<הישיבה ננעלה בשעה 11:03.>

